אלכסנדר יו הולמס סטיוארט (באנגלית: Alexander Hugh Holmes Stuart; ) היה עורך דין ופוליטיקאי אמריקאי מווירג'יניה, שהיה קשור לכמה מפלגות פוליטיות. סטיוארט כיהן כחבר בית הנבחרים של וירג'יניה (בשנים 1836–1838 ו-1874–1877), כחבר הסנאט של וירג'יניה (בשנים 1857–1861), כחבר בית הנבחרים של ארצות הברית (בשנים 1841–1843), וכמזכיר הפנים של ארצות הברית (בשנים 1850–1853). על אף התנגדותו לפרישתה של וירג'יניה מהאיחוד, ועל אף שלא החזיק בשום משרה לאחר שסיים את כהונתו בסנאט של וירג'יניה במהלך מלחמת האזרחים, לאחר המלחמה הוא דחה הצעה להיבחר שוב לבית הנבחרים של ארצות הברית. סטיוארט עמד בראש "ועדת התשעה" , שניסתה להפוך על פיהם את השינויים שנבעו ממדיניות השיקום. הוא גם שימש כרקטור של אוניברסיטת וירג'יניה.